**Iarna venind**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DUNIA PĂLĂNGEANU:

IARNA VENIND

Luna

stă aninată,

la margini de sat-

miroase a iarnă,

a viscol vuind

și-a vânat.

Liniștea

coboară-n unghere,

cu merele coapte vecină-

mai arde-o lumină

sub foșnet de ger

iar drumu-i stingher

și totul e fum.

Doar zorii

se-ncumetă-acum

să răsară

pe deal,sus,la moară,

și albe năluci

se strecoară-n uluci,

lămpi triste se sting,

de ceață amară

și frig…